גלסיאליזאורוס

גלסיאליזאורוס (שם מדעי: Glacialisaurus; משמעות השם: "לטאת קרח/קפואה") הוא סוג של דינוזאור גדול מהקבוצה דמויי זאורופודים אשר מאובניו נמצאו ביבשת אנטארקטיקה (סמוך להרים הטראנס-אנטארקטיים) שבעבר הייתה בעלת אקלים לח וטרופי. מאובניו נמצאו על הר קירקפטריק בשנת 2007 ותוארכו לתקופת היורה התחתון לפני 189-183 מיליון שנה.

הגלסיאליזאורוס היה קרובו של המסוספונדילוס האפריקני. נמצאו ממנו רק מאובנים של רגליים ועצמות ירך ואורכו המשוער הגיע ל-6 מטר. ככל הנראה הוא היה בעל צוואר קצר יחסית ולסתות לא מפותחות לתלישת עלים. ייתכן שהוא בלע גסטרוליתים כמו קרובו המסוספונדילוס כדי לעכל את מזונו. בניגוד לזאורופודים מאוחרים יותר הוא היה דו-רגלי וכך יכל להזדקף כדי להגיע לענפים או לברוח במהירות מטורפיו.

בתרבות 
קבוצה של דינוזאורים אלו הופיעה בסדרה מהפכת הדינוזאורים שם אחד מהם נטרף על ידי קריאולופוזאורוס.

קישורים חיצוניים

מסוספונדיליים
דינוזאורים שחיו ביורה תחתון
דינוזאורים שחיו באנטארקטיקה
מאובני טקסונים שתוארו ב-2007